Mida saaks ette võtta? Mõjus oleks luua korruptsiooni vältiv töökorraldus.  Kuid tegelik elu näitab, et korruptsiooniriske maandava töökorralduse loomine ei ole omavalitsustes eesmärk, selline süsteem ei ole juhtide jaoks  teadvustatud prioriteet, esiplaanil on selgelt igapäeva üksiktegevused. Näiteks on omavalitsustes päris sagedane ka järgmine praktika. Volikogu revisjonikomisjon koosneb eranditult linnas võimu teostava valimisliidu liikmetest ning head demokraatlikku tava kaasata revisjonikomisjoni ka opositsiooni esindajad ei järgita.